**GRAD PULA - POLA**

**UPRAVNI ODJEL ZA LOKALNU I MJESNU SAMOUPRAVU**

Sukladno člancima 17. i 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19), službenica privremeno ovlaštena za obavljanje poslova pročelnika Upravnog odjela za lokalnu i mjesnu samoupravu Grada Pula - Pola raspisala je javni natječaj objavljen u „Narodnim novinama“ Republike Hrvatske, Hrvatskom zavodu za zapošljavanje, Područni ured Pula i web stranici Grada Pula - Pola za radno mjesto:

**Referent I – komunalno - prometni redar – 3 izvršitelja/ice na neodređeno vrijeme**

pa se sukladno navedenom daju sljedeće:

**OBAVIJESTI I UPUTE**

**Opis poslova radnog mjesta** (s približnim postotkom vremena koji je potreban za obavljanje svakog posla pojedinačno):

1. obavljanje nadzora nad provedbom propisa kojima se uređuje komunalni red te propisa koje je po zakonu dužan nadzirati,
2. obavljanje nadzora nad provedbom propisa o držanju kućnih ljubimaca,
3. obavljanje nadzora nad javnim površinama i drugim nekretninama u vlasništvu Grada Pule na korištenju,
4. obavljanje nadzora nad provedbom propisa kojima se uređuje zaštita od buke iz djelokrugu jedinica lokalne samouprave,
5. obavljanje nadzora nad provedbom propisa kojima se uređuje nerazvrstane ceste,
6. obavljanje nadzora nad provedbom propisa stavljenih u nadležnost jedinica lokalne samouprave, kojima se uređuje djelokrug i postupci građevinske inspekcije,
7. obavljanje nadzora nad provedbom propisa o otpadu iz djelokruga jedinice lokalne samouprave,
8. nadzor nad korištenjem pomorskog dobra sukladno Planu,
9. obavljanje nadzora nad provedbom drugih propisa, Odluke o komunalnom redu, kao i drugih akata kojima je utvrđena nadležnost komunalnog redarstva,
10. nadzora nad provedbom Zakona o sigurnosti prometa na cestama, Odluke o uređenju prometa, kao i drugih akata kojima je utvrđena nadležnost prometnog redarstva,
11. poslove nadzora nepropisno zaustavljenih i parkiranih vozila
12. poslove upravljanja prometom,
13. poslove premještanja nepropisno zaustavljenih i parkiranih vozila,
14. provođenja postupaka radi uklanjanja dotrajalih, oštećenih i napuštenih vozila, postupci uklanjanja općenito,
15. predlaganja pokretanja prekršajnog postupka, pokretanje i vođenja upravnih postupaka
16. izricanja mandatnih kazni,
17. izdaje obavezne prekršajne naloga
18. kontrola korištenja nekretnina u vlasništvu Grada Pule,
19. kontrole korištenja i evidencija prostora (terensko prikupljanje podataka za potrebe rada iz djelokruga nadležnog Upravnog odjela),
20. kontrole korištenja i evidencija stanova (terensko prikupljanje podataka za potrebe rada iz djelokruga nadležnog Upravnog odjela), (sve zajedno 50%)
21. provodi upravni postupak i donosi rješenja, provodi izvršenja u upravnom postupku sukladno zakonskim odredbama, odredbama Odluke o komunalnom redu i drugim aktima Grada kojima se utvrđuje nadležnost komunalnog redarstva, pokreće i vodi prekršajni postupak sukladno Zakonu, (20%),

* priprema dopise, odgovore, upućuje i prosljeđuje prijave nadležnim tijelima itd. (5%)
* surađuje i obavještava redare o povredama propisa i uočenim nedostacima iz njihovog djelokruga rada (5%),
* vodi evidenciju o izvršenom nadzoru i dnevnik rada, sastavlja dnevna, tjedna, mjesečna i godišnja izvješća o radu i druga izvješća iz svog djelokruga rada (5%),
* priprema prijedloge odgovora iz svog djelokruga rada na pitanja i pritužbe građana, sukladno propisima o pravu na pristup informacijama (5%),
* sudjeluje u radu, administraciji i ažuriranju sustava za evidenciju komunalnih problema (pregledavanje prijava, unos podataka u aplikacije, pregledavanje snimaka nadzornih kamera itd.) (5%)
* poduzima druge radnje i mjere za koje je ovlašten te obavlja i druge poslove po nalogu pročelnika i voditelja Odsjeka (5%).

**Podaci o plaći:**

Podaci o plaći navedenih radnih mjesta propisani su Odlukom o koeficijentima za obračun plaće službenika i namještenika (Službene novine – Bollettino ufficiale Pula - Pola br. 09/10, 11/13, 25/22, 16/23). Slijedom toga, plaću radnog mjesta referenta I – komunalno - prometnog redara čini umnožak koeficijenta složenosti poslova radnog mjesta 1,55 i osnovice za izračun plaće (iznos osnovice je 774,74 eura, bruto) uvećan za 0,5 % za svaku navršenu godinu radnog staža.

1. **TESTIRANJE KANDIDATA**

**Testiranje kandidata:**

Testiranje kandidata sastoji se od provjere znanja, sposobnosti i vještina bitnih za obavljanje poslova radnog mjesta na koje se kandidat prima - pismeni test.

**Pravni izvori za pripremanje kandidata za testiranje:**

Pitanja kojima se testira provjera znanja, sposobnosti i vještina bitnih za obavljanje poslova radnog mjesta na koje se kandidat prima temelje se na sljedećim propisima:

1. Statut Grada Pula - Pola (Službene novine - Bollettino ufficiale Pula - Pola br. 07/09, 16/09, 12/11, 1/13, 2/18, 2/20, 4/21 i 5/21 - pročišćeni tekst),
2. Zakon o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 36/09, 125/08, 36/09, 150/11, 19/13 - službeni pročišćeni tekst, 144/12, 137/15 - službeni pročišćeni tekst, 123/17, 98/19, 144/20),
3. Zakon o općem upravnom postupku („Narodne novine” br. 47/09, 110/21),
4. Zakon o komunalnom gospodarstvu („Narodne novine” br. 68/18, 110/18, 32/20),
5. Odluka o komunalnom redu Grada Pula - Pola (Službene novine - Bollettino ufficiale Pula-Pola br. 20/21),
6. Zakon o sigurnosti prometa na cestama (“Narodne novine” br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22).

**Pravila testiranja:**

1. Po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta.
2. Za vrijeme provjere znanja i sposobnosti nije dopušteno: korištenje literature, bilješki, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.
3. Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat prijavio.
4. Za provjeru znanja i sposobnosti testiranjem dodjeljuje se od 1 do 10 bodova.
5. Smatra se da je kandidat položio test ako je od provjere navedene u točki 4. postigao najmanje 50% ukupnog broja bodova.
6. **INTERVJU**
7. Razgovor (intervju) se provodi samo s onim kandidatima koji su ostvarili 50% i više broja bodova na testiranju.
8. Povjerenstvo za provedbu javnog natječaja kroz razgovor (intervju) sa kandidatima utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova.

Ukupan broj bodova kojeg kandidat može postići testiranjem i intervjuom je 20.

Nakon provedenog postupka, Povjerenstvo za provedbu javnog natječaja utvrđuje rang-listu kandidata prema ukupnom broju ostvarenih bodova te dostavlja pročelniku Upravnog odjela za lokalnu i mjesnu samoupravu Grada Pula - Pola rang-listu kandidata i izvješće o provedenom postupku koje potpisuju svi članovi Povjerenstva za provedbu javnog natječaja.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja Rješenja o prijmu u službu.

Pročelnik Upravnog odjela za lokalnu i mjesnu samoupravu Grada Pula - Pola donosi Rješenje o prijmu u službu koje se dostavlja svim kandidatima koji su se prijavili na javni natječaj i koji su pristupili pisanom testiranju.

Kandidat koji nije zadovoljan Rješenjem o prijmu u službu izabranog kandidata, ima pravo podnijeti žalbu gradonačelniku Grada Pula - Pola u roku od 15 dana od dana dostave rješenja.

Poziv za testiranje bit će objavljen najmanje 5 dana prije testiranja na web stranici Grada Pula - Pola i na oglasnoj ploči Upravnog odjela za lokalnu i mjesnu samoupravu Grada Pula - Pola.

Kandidatima koji u prijavi na javni natječaj navedu adresu elektroničke pošte (e-mail), poziv za testiranje dostaviti će se i elektroničkim putem.

**Povjerenstvo za provedbu javnog natječaja**